Jambatan Pulau Pinang

merupakan jambatan kedua terpanjang di Malaysia dan kelima terpanjang di Asia Tenggara. Jambatan ini mempunyai panjang kira-kira 13.5 kilometer di mana 8.4 kilometer daripadanya merentasi laut. Jambatan ini menghubungkan Pulau Pinang di Lebuhraya Gelugor, Bayan Lepas dengan tanah besar semenanjung di Seberang Perai. 

Kerja pembinaan bermula pada tahun 1982 dan siap dibina pada tahun 1985, hanya 3 tahun sahaja dan memakan belanja sebanyak RM 850 juta. Jambatan ini membawa kebanggaan kepada negara. Ia diakui sebagai pencapaian kejuruteraan yang cemerlang di dunia. Ini adalah kerana struktur tengahnya merupakan antara jambatan kabel-penahan (cable-stayed bridge) yang terawal di dunia.

Larian Jambatan Pulau Pinang pun diadakan di sini pada setiap tahun. Jambatan Pulau Pinang juga ialah lambang negara Malaysia.

 Sejarah 
 Kronologi 
 Tarikh  Peristiwa Awal 1970-an  Cadangan untuk membina jambatan yang menghubungkan Seberang Perai dengan Pulau Pinang dikemukakan oleh Perdana Menteri Abdul Razak Hussein dan Ketua Menteri Pulau Pinang Lim Chong Eu. 23 Julai 1981  Menteri Kerja Raya Samy Vellu mengumumkan bahawa Jambatan Pulau Pinang akan dibina menggunakan rasuk konkrit bertali kabel seperti Jambatan Golden Gate di San Francisco, dan bukan reka bentuk gerbang keluli seperti Jambatan Pelabuhan Sydney. Selepas mesyuarat kabinet pertama beliau, Perdana Menteri Mahathir Mohamad berkata kerajaan telah memilih kontraktor untuk projek ini, namun enggan menamakan pihak tersebut. 1982  Pembinaan rasmi Jambatan Pulau Pinang bermula. 3 Ogos 1985  Perasmian rasmi Jambatan Pulau Pinang oleh Perdana Menteri Mahathir. 14 September 1985  Jambatan Pulau Pinang dibuka secara rasmi kepada lalu lintas.
 Penggandaan lorong jambatan 
Semasa pembinaan asal, bahagian tengah jambatan mempunyai enam lorong, manakala bahagian lain hanya empat lorong. Kerja-kerja pelebaran keseluruhan jambatan kepada enam lorong bermula pada Januari 2008 dan siap sepenuhnya pada akhir tahun 2009.
Spesifikasi jambatan

 Panjang keseluruhan: 13.5 km (8.4 batu)
 Panjang melintasi air: 8.4 km (5.2 batu)
 Laluan Pulau Pinang: 1.5 km (1.0 batu)
 Laluan Seberang Prai: 3.6 km (2.2 batu)
 Laluan: 6 Laluan
 Tinggi menara dari aras air: 101.5 Meter
 Tinggi jambatan dari aras air: 33 Meter
 Gantungan utama: 225 Meter
 Gantungan hujung: 107.5 Meter
 Gantungan lain: 40 Meter
 Had laju: 80 km/j

 Kadar Tol 

Sejak tahun 1985, Jambatan Pulau Pinang telah dikenakan tol. Bayaran hanya dikenakan kepada kenderaan yang memasuki dari tanah besar menuju ke Pulau Pinang. Sejak tahun 1994, kutipan tol dikendalikan oleh syarikat konsesi swasta, Penang Bridge Sdn Bhd, yang kini menjadi anak syarikat PLUS Malaysia Berhad. Bermula 1 Januari 2019, kutipan tol untuk penunggang motosikal, yang sebelum ini dikenakan RM1.40, telah dimansuhkan bagi kedua-dua jambatan di Pulau Pinang.

 Kutipan tol elektronik 
Sebagai sebahagian inisiatif untuk mempercepatkan transaksi di plaza tol Perai, kutipan tol telah dijalankan sepenuhnya secara kutipan tol elektronik menggunakan kad Touch 'n Go dan peranti SmartTAG sejak 9 September 2015.

 Kadar tol 
(Sejak 1 Februari 2020)
 Kelas  Jenis kenderaan  Kadar(dalam Ringgit Malaysia (RM))1Motosikal(kenderaan dua gandar dan dua roda)Percuma2Kereta & motosikal bersidecar(dua gandar, tiga atau empat roda termasuk wagon stesen dan kenderaan perdagangan)5.743AVan & bas(dua gandar dan empat roda kecuali lori)9.843BLori kecil(dua gandar dan empat roda, tidak termasuk van dan bas)12.004AVan & bas besar(dua gandar dan lima atau enam roda, tidak termasuk lori)20.504BLori besar(dua gandar dan lima atau enam roda, tidak termasuk van dan bas)25.005ABas besar(tiga gandar, tidak termasuk lori)36.905BLori besar(tiga gandar, tidak termasuk bas)45.006Lori berat(empat gandar)60.007Lori berat(lima gandar atau lebih)75.00

 Senarai persimpangan 
 km  Keluar  Persimpangan  Ke  Nota     Lebuhraya Utara-Selatan Laluan UtaraUtaraAlor SetarPermatang PauhSeberang Jaya  Lebuhraya Utara-Selatan Laluan Utara  Jambatan Pulau Pinang(Lebuhraya Tun Hussein Onn)0 Persimpangan PeraiBarat Laut  Lebuhraya Lingkaran Luar Butterworth Perai ButterworthTenggara Lebuhraya Butterworth-Kulim Bukit MertajamPersimpangan separa semanggi  Jambatan lintasan kereta api  3601A3601BPersimpangan Jambatan Pulau Pinang3601A  Lebuhraya Utara-Selatan Laluan UtaraSelatanKuala LumpurIpohBukit Tambun3601B Jalan Perusahaan PeraiBarat LautKawasan Perindustrian PeraiTenggaraJuru3601A: Persimpangan bertingkat3601B: Persimpangan semanggi  Jambatan Pulau Pinang(Lebuhraya Tun Hussein Onn) Jambatan Pulau Pinang  Pusingan-UPUSINGAN-U Lebuhraya Tun Hussein OnnPeraiButterworth Plaza Tol Perai (PLAZA A)(Masuk ke jambatan sahaja)PBSB   MyRFIDSistem kutipan tol terbukaBayar tolKenderaan ringan dan berat sahajaPlaza Tol Perai (PLAZA B)(Masuk ke jambatan sahaja)PBSB   MyRFIDSistem kutipan tol terbukaBayar tolKenderaan ringan dan berat sahaja   Plaza Tol PeraiPBSB Masuk ke jambatan sahaja  Pusingan-UPUSINGAN-U Jambatan Pulau PinangGeorge TownBayan Lepas   Jambatan Pulau PinangPanjang atas air: 8.4 kilometer  3602A3602B3602C Persimpangan Gelugor-Jambatan Pulau Pinang3602B Barat Lebuhraya GelugorLembaga Lebuhraya Malaysia (LLM) Pejabat WilayahJelutongGelugorUniversiti Sains Malaysia (USM)  Lebuhraya Tun Dr Lim Chong Eu(Lebuhraya Bayan Lepas)3602C UtaraGeorge Town / Weld QuayAir ItamBatu FeringgiHospital Pulau Pinang 3602A SelatanBatu MaungKawasan perindustrian Bayan LepasLapangan Terbang Antarabangsa Pulau Pinang Pulau Jerejak (Jeti)Persimpangan bertingkat bertindan  Lotus's Pulau Pinang 3602CUtaraPersimpangan Jalan Tengku KudinBARAT Lebuhraya Lingkaran Tengah Pulau PinangJalan Tengku KudinGelugorBatu FeringgiTanjung BungahAir ItamHospital Pulau Pinang Persimpangan ke/dari Jambatan Pulau Pinang dan Bayan Lepas sahaja Jambatan Pulau Pinang( Lebuhraya Tun Dr Lim Chong Eu)(Lebuhraya Bayan Lepas)Sempadan PBSB Lebuhraya Tun Dr Lim Chong Eu(Lebuhraya Jelutong)Sempadan JKR dan MPPP   Utara Lebuhraya Tun Dr Lim Chong Eu(Lebuhraya Jelutong) George Town / Weld QuayFeri KomtarSungai Pinang

 3602B Sambungan Universiti Sains Malaysia (USM) 
 km  Keluar  Persimpangan  Ke  Catatan  Lembaga Lebuhraya Malaysia Pejabat Wilayah UtaraPejabat Wilayah Utara LLM 3602BBARATPersimpangan Universiti Sains Malaysia Lebuhraya GelugorUtaraPusat Bandar George TownJelutongGelugorUniversiti Sains Malaysia (USM) Hospital Pulau Pinang SelatanBalik PulauBayan LepasLapangan Terbang Antarabangsa Pulau Pinang Persimpangan jenis trompet
 Acara peringatan 
Setem peringatan sempena pembukaan Jambatan Pulau Pinang telah dikeluarkan oleh Jabatan Perkhidmatan Pos Malaysia (kini Pos Malaysia) pada 15 September 1985. Nilai setem yang dikeluarkan ialah 20 sen, 40 sen dan RM1.00.

 Insiden dan kemalangan 
Sepanjang tempoh operasinya, jambatan ini sering menjadi lokasi kepada pelbagai kemalangan jalan raya dan kejadian bunuh diri.

Pada 20 Januari 2019, dua buah kereta yang menuju ke tanah besar terlibat dalam satu pelanggaran, menyebabkan sebuah daripadanya terhumban ke dalam Selat Melaka. Operasi mencari dan menyelamat dilancarkan untuk mencari kenderaan yang tenggelam itu, dan mangsa kemudiannya ditemui telah meninggal dunia.

 Budaya Popular 
Jambatan Pulau Pinang menjadi subjek dalam buku komik yang bertajuk Lat and Gang terbitan tahun 1987. Di halaman 58, Lat menggambarkan pelbagai situasi yang berlaku di atas jambatan.

Insiden di Jambatan Pulau Pinang
Berikut adalah kronologi insiden yang berlaku di jambatan ini.Insiden Jambatan Pulau Pinang: Kejadian kelima sejak 2010. Berita Harian. Diterbitkan pada 21 Januari 2019. Dicapai pada 23 Januari 2019.

20 September 2010: Sepasang suami isteri muda maut selepas kenderaan MPV yang dinaiki mereka merempuh besi selusur Jambatan Pulau Pinang dalam satu kemalangan kira-kira 1.30 pagi.
1 November 2012: Seorang kerani akaun maut apabila kenderaan dipandunya terbabas merempuh tembok dan terjunam ke laut di Km7.9 Jambatan Pulau Pinang menghala ke Georgetown dalam kejadian 3.30 pagi.
30 Oktober 2015: Seorang lelaki tercampak ke dalam laut setelah motosikal ditunggangnya bergesel dengan motosikal lain di Kilometer 1.4 Jambatan Pulau Pinang dalam kejadian 9.30 pagi. Mohammad Noor Firdaus Yahya, 24, hanya cedera ringan apabila badannya terbenam dalam lumpur di bawah jambatan itu.
12 November 2015: Seorang lelaki maut selepas kereta dipandunya hilang kawalan sebelum terbabas menyebabkannya tercampak jatuh ke laut dari Jambatan Pulau Pinang di Km0.6 menghala ke Perai dalam kejadian 5.49 pagi.APMM, Bomba Selamat Dua Nyawa Di Jambatan Pulau Pinang. mSTAR. Diterbitkan pada 12 November 2015. Dicapai pada 23 Januari 2019.  
20 Januari 2019,  sebuah kenderaan utiliti lasak (SUV) berwarna putih telah tercampak ke dalam laut selepas kemalangan di Kilometer 4 Jambatan Pulau Pinang di Georgetown kira-kira jam 2.54 pagi waktu tempatan UTC.Kereta tercampak ke dalam laut [METROTV]. Harian Metro. Diterbitkan pada 20 Januari 2019. Dicapai pada 23 Januari 2019.SUV terhumban ke laut berjaya dinaikkan, mayat turut kelihatan.mSTAR. Diterbitkan pada 22 Januari 2019. Dicapai pada 23 Januari 2019.  Insiden ini merupakan insiden kelima berlaku di jambatan berkenaan dalam tempoh 2010.

 Galeri 

 Lihat juga 
 Jambatan Kedua Pulau Pinang
 Pulau Pinang
 Lebuhraya Utara-Selatan
 Lebuhraya Jelutong
 Touch 'n Go
 Smart TAG
 Sistem Lebuh Raya Malaysia
 Sistem Jalan Negeri Malaysia
 Sistem Jalan Persekutuan Malaysia

 Rujukan 

 Pautan luar 
 PLUS Expressway Berhad 
 Penang Bridge Sdn Bhd
 Lembaga Lebuhraya Malaysia 
 Imej satelit Jambatan Pulau Pinang di Google Maps
 Blog Jambatan Pulau Pinang - diselia oleh Penang Bridge Sdn Bhd, operator jambatan
 Jambatan Pulau Pinang - Mercu tanda Pulau Pinang


Kategori:Jambatan di Pulau Pinang
Pulau Pinang
Kategori:Lebuh raya di Malaysia
Kategori:Pengangkutan darat
Kategori:Pengangkutan di Malaysia
Kategori:Pengangkutan di Pulau Pinang
Kategori:Penubuhan 1985 di Malaysia